અસાન્કા રત્નાયકેએ કહ્યું, ”ગત વર્ષે જાન્યુઆરીમાં મેલબર્ન ક્રિકેટ ગ્રાઉન્ડ પર ટી-૨૦ મેચ રમવા કોહલી જઈ રહ્યો હતો ત્યારે મેં આ તસવીર મારા કેમેરામાં કેદ કરી લીધી હતી. મેદાનમાં જવાના પ્રવેશ દ્વાર પાસે આગની જ્વાળા ઓકતું એક મશીન મુકાયું હતું અને કોહલી જાણે પોતાના હાથને ગરમાવો આપતો હોય એવી આ તસવીર ક્લિક કરવાની મને તક મળી હતી. હું કોહલીને ક્યારેય મળ્યો નથી. મેં આ તસવીર ઇન્સ્ટાગ્રામ પર પોસ્ટ કરી હતી.” દર વર્ષે ફોટોગ્રાફર્સ માટે યોજાતી સ્પર્ધામાં એમસીસીને વિશ્વભરમાં ૪૫૦ કરતાં વધારે ફોટોગ્રાફ્સ મળ્યા હતા, જેમાં કોહલીવાળી તસવીરને બીજું ઇનામ મળ્યું છે.